proiect

L E G E

privind importul unei unităţi de transport 

Parlamentul adoptă prezenta lege organică. 

 Articol unic. - Prin derogare de la prevederile Codului vamal al Republicii Moldova nr.1149-XIV din 20 iulie 2000, ale Codului fiscal nr.1163-XIII din 24 aprilie 1997 şi ale Legii nr.1380-XIII din 20 noiembrie 1997 cu privire la tariful vamal, se permite, cu titlu de excepţie, Liceului „Mihai Eminescu“ din Dubăsari, importul unui autovehicul la poziţia tarifară 8702, model Fiat Ducato, număr de înregistrare: KMD-318, număr de identificare a motorului: 81404722302301730, caroserie: ZFA23000005331587, anul producerii: 1996, cu scutirea de plată a drepturilor de import.
 PREŞEDINTELE PARLAMENTULUI
Notă informativă 
privind proiectul de lege referitor la importul unei unităţi de transport
Prezentul proiect de lege se propune în condiţiile stabilirii unor relaţii de parteneriat între forurile legislative ale Ungariei şi Republicii Moldova, soldate cu un gest de binefacere al conducerii Parlamentului Ungar şi al Grupului de Prietenie Moldo-Ungar al Parlamentului Ungar de a pune la dispoziţie, cu titlu gratuit, o unitate de transport de tip microbus, deja în exploatare (din anul 1996), pentru transmiterea acesteia Liceului „Mihai Eminescu“ din Dubăsari cu scopul asigurării transportării elevilor acestei instituţii. 
Ţinînd cont de faptul că  autovehiculul are un termen de exploatare mai mare decît cel prevazut de legislatia naţională în vigoare pentru importul unităţilor de transport,  pentru a beneficia de această donaţie, este necesar ca  Parlamentul Republicii Moldova să permită, cu titlu de excepţie, importul unităţii date de transport.

De asemenea, luînd în consideraţie faptul că unitatea de transport este destinată unei instituţii de învăţămînt, consider necesar ca Parlamentul, să se pronunţe referitor la scutirea de plata drepturilor de import la plasarea acestui autovehicul în regimul vamal de import.

